****

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**SAISTOŠIE NOTEIKUMI**

Jūrmalā

|  |  |  |  |
| --- | --- | --- | --- |
|  |  | **Nr.** |  |

|  |  |
| --- | --- |
|  | (protokols Nr. , . punkts) |

**Grozījumi Jūrmalas domes 2023. gada 28. septembra saistošajos noteikumos Nr. 25**

**“****Jūrmalas valstspilsētas administratīvās teritorijas kopšanas un uzturēšanas noteikumi””**

Izdoti saskaņā ar Pašvaldību likuma 45. panta

pirmās daļas 3. un 4. punktu

Izdarīt Jūrmalas domes 2023. gada 28. septembra saistošajos noteikumos Nr. 25 „Jūrmalas valstspilsētas administratīvās teritorijas kopšanas un uzturēšanas noteikumi” šādus grozījumus:

1. Papildināt ar 5.3.1 apakšpunktu šādā redakcijā:

“5.3.1 ziemas sezonā - īpašumos un teritorijās, kas atrodas publiskā lietošanā vai kas vērstas pret publisko ārtelpu ir jāveic sniega un ledus (arī lāsteku) notīrīšanu no ēkas fasādes un jumta, nepieļaujot tā krišanu no ēkas jumta, dzegām, ūdens notekcaurulēm, lodžijām, balkoniem vai citām konstrukcijām. Ja tiek apdraudēta gājēju vai trešo personu īpašuma (tajā skaitā, transportlīdzekļu) drošība, jānorobežo bīstamo (darba) zonu un nekavējoties (24 stundu laikā no darbu uzsākšanas un bīstamās (darba) zonas norobežošanas brīža) jānovērš iespējamais apdraudējums no ēkas (sniegs, ledus, lāstekas), izmantojot drošības līdzekļus. Šajā punktā noteiktās darbības veic laikā, kad tas vismazāk apdraud gājēju un transportlīdzekļu pārvietošanos un drošību, ņemot vērā publiskās infrastruktūras lietošanas intensitāti. Pēc attiecīgo darbu pabeigšanas, nekavējoties veikt ietvju, gājēju ceļu un brauktuvju, tajā skaitā, piebrauktuvju un piebraucamo ceļu, sakopšanu.”.

1. Izteikt 6. punkta ievaddaļu šādā redakcijā:

“6. No noteikumu 5.1., 5.2., 5.3., 5.4. un 5.5. apakšpunktos noteiktajiem pienākumiem, kas attiecināmi uz īpašuma publiskā lietošanā piegulošo teritoriju, var atbrīvot šādas personas:”.

3. Izteikt 9. punktu šādā redakcijā:

“9. Par Noteikumu neievērošanu, ja sods nav noteikts citos nozari regulējošajos normatīvajos aktos, fiziskām un juridiskām personām piemēro brīdinājumu vai naudas sodu šādā apmērā:

9.1. par noteikumu 5.1, 5.2., 5.3., 5.3.1 vai 5.4. apakšpunktā norādīto prasību neievērošanu – fiziskai personai piemēro naudas sodu no divām līdz astoņdesmit naudas soda vienībām, juridiskai personai – no desmit līdz divi simti astoņdesmit naudas soda vienībām;

9.2. par noteikumu 5.5. apakšpunktā norādītās prasības neievērošanu – fiziskai personai piemēro naudas sodu no divām līdz piecdesmit naudas soda vienībām, juridiskai personai – no desmit līdz viens simts naudas soda vienībām.”.

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Jūrmalas domes 2025. gada \_\_\_. \_\_\_\_\_\_\_\_ saistošajiem noteikumiem Nr. \_\_**

**„Grozījumi Jūrmalas domes 2023. gada 28. septembra saistošajos noteikumos Nr. 25**

**„ Jūrmalas valstspilsētas administratīvās teritorijas kopšanas un uzturēšanas noteikumi””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | * 1. Saskaņā ar [Pašvaldību likuma](https://likumi.lv/ta/id/336956-pasvaldibu-likums) [45. panta](https://likumi.lv/ta/id/336956-pasvaldibu-likums#p45) pirmās daļas 3. un 4. punktu pašvaldības dome ir tiesīga izdot saistošos noteikumus un paredzēt administratīvo atbildību par to pārkāpšanu, nosakot administratīvos pārkāpumus un par tiem piemērojamos administratīvos sodus, ja likumos nav noteikts citādi, jautājumos – par teritoriju un būvju uzturēšanu, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu; par īpašumam piegulošu, publiskā lietošanā nodotu pašvaldības teritoriju kopšanu.   2. Saistošo noteikumu grozījumu mērķis ir iestrādāt šo noteikumu 3. punktā minētajām personām pienākumu nodrošināt ziema sezonā ēku uzturēšanu, lai netiktu radīts iespējamais apdraudējums no ēkas (sniegs, ledus, lāstekas).   3. Tiesību norma (saistošo noteikumu 5.3.1apakšpunkts) ir noteikta ar mērķi mazināt drošības riskus publiskā ārtelpā.   4. Redakcionāli precizēts saistošo noteikumu 9. punkts, nosakot naudas soda apmēru par saistošo noteikumu neievērošanu. Ir norādāms, ka saistošo noteikumu grozījumi neparedz palielināt vai samazināt naudas soda apmēru, tas ir norādīts līdzšinējā redakcijā, papildinot 9.1. apakšpunktu ar administratīvo sodu par saistošo noteikumu 5.3.1apakšpunktā norādīto prasību neievērošanu.   5. Ministru kabineta 2010. gada 28. septembra noteikumi Nr. 906 "[Dzīvojamās mājas sanitārās apkopes noteikumi](https://likumi.lv/ta/id/218830-dzivojamas-majas-sanitaras-apkopes-noteikumi)" noteic regulāri veicamos teritorijas sakopšanas darbus attiecībā uz daudzdzīvokļu dzīvojamām mājām. Tai skaitā ir noteikts, ka ziemas periodā papildus regulāri veicamie teritorijas sakopšanas darbi ir sniega un ledus (arī lāsteku) notīrīšana no ēkas fasādes un jumta, lai nepieļautu ledus un sniega krišanu no ēkas jumta, dzegām, ūdens notekcaurulēm, lodžijām un balkoniem), taču šīs prasības neattiecas uz publiskā lietošanā vai pret publisko ārtelpu vērstu īpašumu uzturēšanu, kas nav daudzdzīvokļu dzīvojamās mājas. Tāpat uz publiskā lietošanā vai pret publisko ārtelpu vērstu īpašumu uzturēšanu nevar attiecināt Dzīvojamo māju pārvaldīšanas likumu, kura viens no mērķiem ir novērst dzīvojamo māju ekspluatācijas laikā ar sabiedrības un vides drošību saistītus riskus (2. panta pirmās daļas 5. punkts).   6. Prasību attiecībā uz publiskā lietošanā vai pret publisko ārtelpu vērstu īpašumu uzturēšanu, kas nosaka prasību par sniega, ledus tīrīšanu no ēkas jumtiem, kas nav daudzdzīvokļu dzīvojamās mājas, ir nepieciešams iekļaut pašvaldības saistošajos noteikumos, lai mazinātu drošības riskus un novērstu iespējamos apdraudējumus. |
| 1. Fiskālā ietekme uz pašvaldības budžetu | Lai īstenotu saistošo noteikumu grozījumus, pašvaldības budžetā papildus līdzekļi nav nepieciešami. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1.Nav sociālās ietekmes, nav ietekmes uz uzņēmējdarbības vidi pašvaldības teritorijā un nav ietekmes uz konkurenci.  3.2.Ir labvēlīga ietekme uz vidi un uz iedzīvotāju veselību, jo tiks mazināts apdraudējums publiskā ārtelpā, kas saistīts ar sniega vai ledus izraisītiem traumatiskiem gadījumiem. |
| 1. Ietekme uz administratīvajām procedūrām un to izmaksām | 4.1.Institūcija, kurā privātpersona var vērsties saistošo noteikumu piemērošanā ir Jūrmalas valstspilsētas administrācija;  4.2.administratīvā pārkāpuma procesu par saistošo noteikumu pārkāpumiem līdz administratīvā pārkāpuma lietas izskatīšanai veic Jūrmalas pašvaldības policijas amatpersonas. Administratīvā pārkāpuma lietas izskata Jūrmalas Administratīvā komisija. |
| 1. Ietekme uz pašvaldības funkcijām un cilvēkresursiem | 5.1.Pašvaldību funkcijas, kuru izpildei tiek izstrādāti šie saistošo noteikumu grozījumi ir, lai nodrošinātu ēku, izņemot dzīvojamo māju, pienācīgu uzturēšanu ziemas periodā un novērstu iespējamo apdraudējumu no sniega, ledus, lāstekām;  5.2.papildu darba vietas netiks izveidotas. |
| 1. Informācija par izpildes nodrošināšanu | Saistošo noteikumu izpildē ir iesaistīta Jūrmalas valstspilsētas administrācijas Īpašumu pārvaldes Pilsētsaimniecības nodaļa, kas nodrošina pašvaldībai piederošo īpašumu labiekārtošanu, apsaimniekošanu un uzturēšanu, Jūrmalas pašvaldības policija, kas nodrošina sabiedrisko kārtību un uzsāk administratīvā pārkāpuma procesu kā arī Jūrmalas Administratīvā komisija, kas izskata administratīvā pārkāpuma lietu. |
| 1. Prasību un izmaksu samērīgums pret ieguvumiem, ko sniedz mērķa sasniegšana | 7.1.Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  7.2.Saistošo noteikumu prasības un to izpilde neradīs papildu izmaksas pašvaldībai.  7.3.Pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam – saistošo noteikumu projekts un paskaidrojuma raksts no 2025. gada \_\_\_. \_\_\_\_\_\_\_\_ līdz 2025. gada \_\_\_\_. \_\_\_\_\_\_\_\_\_\_\_ tiks publicēts pašvaldības oficiālajā tīmekļvietnē www.jurmala.lv sabiedrības viedokļa noskaidrošanai. |

|  |  |  |
| --- | --- | --- |
| Priekšsēdētāja | (paraksts\*) | R. Sproģe |

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU